CELEX: 32008R1253
Language: mt
Date: 2008-12-15 00:00:00
Title: Regolament tal-Kummissjoni (KE) Nru 1253/2008 tal- 15 ta’ Diċembru 2008 dwar l-awtorizzazzjoni tal-kelat tar-Ram tal-analogu idroksinu tal- methionine bħala addittiv tal-għalf (Test b’relevanza għaż-ŻEE)

16.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 337/78
            
         REGOLAMENT TAL-KUMMISSJONI (KE) Nru 1253/2008
   tal-15 ta’ Diċembru 2008
   dwar l-awtorizzazzjoni tal-kelat tar-Ram tal-analogu idroksinu tal-methionine bħala addittiv tal-għalf
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutrizzjoni tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment tal-annimali u għar-raġunijiet u l-proċeduri biex tingħata din l-awtorizzazzjoni.
            
         
               (2)
            
            
               Skond l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni kif stipulat fl-Anness. Din l-applikazzjoni kienet akkumpanjata bid-dettalji u d-dokumenti meħtieġa mill-Artikolu 7(3) ta’ dan ir-Regolament.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni tal-kelat tar-Ram tal-analogu idroksinu tal-methionine bħala addittiv fl-għalf għat-tiġieġ għat-tismin, biex tiġi kklassifikata fil-kategorija tal-addittivi “addittivi nutrizzjonali”.
            
         
               (4)
            
            
               Mill-opinjoni tal-Awtorità Ewropea dwar is-Sigurtà fl-Ikel (‘l-Awtorità) tas-16 April 2008 jirriżulta li kelat tar-Ram tal-analogu idroksinu tal-methionine m’għandux effett negattiv fuq is-saħħa tal-annimali, is-saħħa tal-bniedem jew l-ambjent għat-tiġieġ għat-tismin (2). L-Awtorità kkonkludiet ukoll li l-prodott użat bħala addittiv fl-għalf għat-tiġieġ għat-tismin ma jippreżenta l-ebda riskju ieħor li, skond l-Artikolu 5(2) tar-Regolament (KE) Nru 1831/2003, ma jippermettix l-awtorizzazzjoni. Skond dik l-opinjoni, l-użu ta’ din il-preparazzjoni jista’ jitqies bħala sors ta’ Ram disponibbli u jissodisfa l-kriterji ta’ addittiv nutrittiv għat-tiġieġ għat-tismin. L-opinjoni tal-Awtorità tirrakkomanda wkoll miżuri xierqa għas-sigurtà tal-utent. Hija ma tikkunsidrax li hemm il-bżonn għal ħtiġijiet speċifiċi ta’ sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju ta’ Referenza Komunitarju stabbilit mir-Regolament (KE) Nru 1831/2003.
            
         
               (5)
            
            
               L-evalwazzjoni ta’ din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Skond dan, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADDOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi nutrittivi” u mill-grupp funzjonali “komposti ta’ oligo-elementi”, hija awtorizzata bħala addittiv fin-nutriment tal-annimali suġġetta għall-kondizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 15 ta’ Diċembru 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  L-Opinjoni Xjentifika tal-Bord dwar l-Addittivi u l-Prodotti jew Sustanzi użati fl-Għalf tal-Annimali (FEEDAP) fuq talba mill-Kummissjoni Ewropea dwar is-sigurtà u l-effikaċja tal-Mintrex®Cu (kelat tar-Ram tal-analogu idroksinu tal-methionine) bħala addittiv fl-għalf għall-ispeċi kollha. Il-Ġurnal EFSA (2008) 693, 1-19.
   
      ANNESS
      
         
                     Numru ta’ identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     Addittiv
                  
                  
                     Kompożizzjoni, formula kimika, deskrizzjoni, metodu analitiku
                  
                  
                     Speċi jew kategorija tal-annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem il-perjodu ta’ awtorizzazzjoni
                  
               
                     Kontenut tal-element (Cu) f’mg/kg ta’ għalf sħiħ għall-bhejjem b’kontenut ta’ umdità ta’ 12 %
                  
               
                     Kategorija ta’ addittivi nutrittivi. Grupp funzjonali: komposti ta’ oligo-elementi
                  
               
                     “3b410
                  
                  
                     —
                  
                  
                     Kelat tar-ram ta’ analogu idroksinu ta’ methionine
                  
                  
                     
                                  
                              
                              
                                 Karatterizzazzjoni tal-addittiv:
                                 
                                              
                                          
                                          
                                             Kelat tar-ram ta’ analogu idroksinu ta’ methionine li fih minimu ta’ 17 % ram u 78 % (2-idroksinu 4-methylthio) aċidu butanoic
                                          
                                       
                                              
                                          
                                          
                                             Żejt minerali: 1 %
                                          
                                       
                                              
                                          
                                          
                                             CAS 292140-30-8
                                          
                                       
                           
                                  
                              
                              
                                 Metodu analitiku (1):
                                 Spettrometrija Atomika tal-Assorbiment (AAS)
                              
                           
                  
                     Tiġieġ għat-tismin
                  
                  
                     —
                  
                  
                     —
                  
                  
                     25 (total)
                  
                  
                     L-addittiv għandu jiġi inkorporat fl-għalf f’forma ta’ qabel it-taħlita.
                     Għas-sigurta’ tal-utent: Protezzjoni għan-nifs u nuċċali protettiv u ngwanti għandhom jintlibsu waqt l-użu.
                  
                  
                     5.1.2019
                  
               
      
         (1)  Dettalji tal-metodi analitiċi huma disponibbli fl-indirizz li ġej tal-Laboratorju ta’ Referenza Komunitarju: http://www.irmm.jrc.be/crl_feed_additives”